CELEX: 62018CA0179
Language: ro
Date: 2019-02-13 00:00:00
Title: Cauza C-179/18: Hotărârea Curții (Camera a șasea) din 13 februarie 2019 (cerere de decizie preliminară formulată de Arbeidsrechtbank Gent — Belgia) — Ronny Rohart/Federale Pensioendienst (Trimitere preliminară — Securitate socială — Drept la pensie în temeiul sistemului național de pensii pentru lucrătorii salariați — Refuz de a lua în considerare perioada de serviciu militar obligatoriu efectuată de un funcționar al Uniunii Europene după intrarea sa în funcție — Principiul cooperării loiale)

8.4.2019   
            
            
               RO
            
            
               Jurnalul Oficial al Uniunii Europene
            
            
               C 131/14
            
         
      Hotărârea Curții (Camera a șasea) din 13 februarie 2019 (cerere de decizie preliminară formulată de Arbeidsrechtbank Gent — Belgia) — Ronny Rohart/Federale Pensioendienst
      (Cauza C-179/18) (1)
      
      (Trimitere preliminară - Securitate socială - Drept la pensie în temeiul sistemului național de pensii pentru lucrătorii salariați - Refuz de a lua în considerare perioada de serviciu militar obligatoriu efectuată de un funcționar al Uniunii Europene după intrarea sa în funcție - Principiul cooperării loiale)
      (2019/C 131/17)
      Limba de procedură: neerlandeza
      
         Instanța de trimitere
      
      Arbeidsrechtbank Gent
      
         Părțile din procedura principală
      
      
         Reclamant: Ronny Rohart
      
         Pârât: Federale Pensioendienst
      
         Dispozitivul
      
      Articolul 4 alineatul (3) TUE coroborat cu Statutul funcționarilor Uniunii Europene, instituit prin Regulamentul (CEE, Euratom, CECO) nr. 259/68 al Consiliului din 29 februarie 1968 de stabilire a Statutului funcționarilor Comunităților Europene și a Regimului aplicabil celorlalți agenți ai acestor Comunități și de instituire a unor măsuri speciale aplicabile temporar funcționarilor Comisiei, astfel cum a fost modificat prin Regulamentul (CE, Euratom) nr. 723/2004 al Consiliului din 22 martie 2004, trebuie interpretat în sensul că se opune unei reglementări a unui stat membru, precum cea în discuție în litigiul principal, în temeiul căreia, la stabilirea drepturilor la pensie ale unui lucrător care a ocupat un loc de muncă în calitate de lucrător salariat în acest stat membru înainte de a deveni funcționar al Uniunii și care, după ce a devenit funcționar al Uniunii, și a efectuat serviciul militar obligatoriu în acest stat membru, este refuzat acestui lucrător beneficiul asimilării perioadei în care a fost încorporat cu o perioadă de activitate efectivă în calitate de lucrător salariat, beneficiu la care ar avea dreptul dacă ar fi ocupat, în momentul în care a fost chemat să efectueze acest serviciu sau timp de cel puțin un an în cursul celor trei ani ulteriori îndeplinirii obligațiilor sale militare, un loc de muncă ce intră sub incidența sistemului național de pensii.
      
         (1)  JO C 182, 28.5.2018.